OpenLLM-France/wikimedia huggingface dataset:
# Allactaga severtzovi

Allactaga severtzovi és una espècie de mamífer rosegador de la família dels dipòdids. Viu al Kazakhstan, el Tadjikistan, el Turkmenistan i l'Uzbekistan. El seu hàbitat natural són els deserts. Es desconeix si hi ha cap amenaça significativa per a la supervivència d'aquesta espècie. Aquest tàxon fou anomenat en honor del zoòleg rus Nikolai Sévertsov.

## Referències

* ↑ Tsitsulina, K. Allactaga severtzovi. UICN 2008. Llista Vermella d'espècies amenaçades de la UICN, edició 2008, consultada el 27 desembre 2015.
* ↑ Beolens, B.; Watkins, M.; Grayson, M. The Eponym Dictionary of Mammals (en anglès). Johns Hopkins University Press, 2009, p. 373. ISBN 978-0801893049.
Espècies vivents de dipòdids :
Regne: Animalia · Embrancament: Chordata · Classe: Mammalia · Ordre: Rodentia · Subordre: Myomorpha :
Allactaginae :
Cardiocraniinae :
Dipodinae :
Euchoreutinae :
Categoria :
# Node (xarxa)

Un node (llatí: nodus, nus) és un punt d'intersecció / connexió dins d'una xarxa. En un entorn on tots els dispositius són accessibles a través de la xarxa, aquests dispositius són tots considerats nodes. El concepte de nodes funciona en diversos nivells, però la visió de gran format defineix els nodes com els principals centres a través dels quals el trànsit d'Internet sol passar. Aquest ús és una mica confús, ja que aquests mateixos nodes d'Internet també es denominen hubs d'Internet.
La idea dels nodes es va popularitzar amb l'adopció de la teoria de commutació de paquets i el concepte de xarxes distribuïdes. En aquest context, els nodes eren portes d'accés que poden rebre, emmagatzemar i enviar informació per diferents rutes a través d'una xarxa distribuïda. Cada node té una posició igual dins de la xarxa, el que significa que la pèrdua de qualsevol node no afectarà significativament la xarxa.
Quan s'aplica a una oficina o xarxa personal, però, un node és simplement un dels dispositius que realitza una funció particular. Com a tal, la pèrdua d'aquest node sol significar la pèrdua de la funció, com ara la impossibilitat d'utilitzar una impressora.

## Referències

* 1 2 3 «Techopedia». Techopedia. [Consulta: 26 març 2018].
Viccionari
# Nóvaia Zarià

Nóvaia Zarià - Новая Заря (rus) - és un poble (un khútor) de l'óblast de Bélgorod, a Rússia. El 2016 tenia 10 habitants. Pertany al districte (raion) de Xebékino.

## Referències

* ↑ «Znamenka» (en anglès). GeoNames. Arxivat de l'original el 2022-01-29. [Consulta: 29 gener 2022].
* ↑ «Генеральный план Шебекинского городского округа». Федеральная государственная информационная система территориального планирования (ФГИС ТП). Arxivat de l'original el 2021-05-27. [Consulta: 29 gener 2022].
* ↑ Koriakov, I. B. «База данных «Этно-языковой состав населённых пунктов России»». Arxivat de l'original el 2021-10-05. [Consulta: 29 gener 2022].
# Lashkar-e-Jabbar

Lashkar-e-Jabbar fou un grup guerriller de Caixmir que va aparèixer el 2001. Era musulmà radical i partidari de la unió de Caixmir al Pakistan. Prohibia a les dones sortir al carrer sense vel.
Hizb-ul-Mujahideen i Lashkar-e-Toiba va condemnar les seves actuacions contra dones que no portaven el burca. En canvi, Jamait-ul-Mujahideen li va mostrar suport públicament. L'All-Party Hurriyat Conference (APHC) va condemnar la imposició dels valors islàmics.

## Referències

* ↑ Lashkar-e-Jabbar al South Asian Terrorism Portal
* ↑ Lashkar-e-Jabbar (LeJ) al web del Terrorism Research & Analisis Consortium
# Strange Timez

«Strange Timez» és una cançó de la banda virtual de rock alternatiu Gorillaz amb la col·laboració del cantant Robert Smith, líder de la banda The Cure. Es va publicar el 9 de setembre de 2020 com a setè senzill de l'àlbum Song Machine, Season One: Strange Timez, dins del projecte audiovisual Song Machine.
La cançó ja es va avançar al final del videoclip del senzill anterior, «Pac-Man», on apareixia la tonada inicial de la cançó amb l'anunci que Song Machine tornaria al setembre. Fou el primer senzill de l'àlbum que es va enregistrar la pandèmia de COVID-19, Albarn va mencionar que l'havia enregistrat via e-mail amb Smith. El videoclip fou dirigit per Jamie Hewlett, Tim Court i Max Taylor.

## Crèdits

Gorillaz
* Damon Albarn – cantant, instrumentació, director, teclats, baix
* Jamie Hewlett – artwork, disseny de personatges, direcció vídeo
* Remi Kabaka Jr. – percussió, programació bateria
Músics addicionals i tècnics
* Robert Smith – cantant, guitarra, teclats, baix i capsa de música
* Etta Albarn Teulon – trompeta
* John Davis – enginyeria masterització
* Samuel Egglenton – enginyeria
* Stephen Sedgwick – enginyeria, enginyeria mescles

## Referències

* ↑ Blistein, Jon. «Gorillaz Detail New Music, Video Series ‘Song Machine’» (en anglès). Rolling Stone, 29-01-2020. [Consulta: 22 agost 2021].
* ↑ Skinner, Tom. «Gorillaz team up with Robert Smith on ‘Strange Timez’ and share star-studded ‘Song Machine’ tracklist» (en anglès). NME, 09-09-2020. [Consulta: 24 setembre 2021].
# Agfa-Gevaert

Agfa-Gevaert NV, més coneguda com a Agfa és una corporació multinacional belga que desenvolupa, fabrica i distribueix sistemes de producció d'imatge analògica i digital, així com solucions tecnològiques. L'empresa prové d'una empresa industrial de fabricació de tintes i anilina que el 1873 va començar a distribuir pel·lícula fotogràfica. Actualment l'empresa compta amb tres divisions. Agfa Graphics ofereix sistemes d'injecció de tinta industrials per a les indústries d'impressió i preimpressió gràfica. Agfa HealthCare subministra hospitals i altres organitzacions d'atenció amb productes i sistemes d'imatges, així com els sistemes d'informació. Agfa Specialty Products subministra productes a diversos mercats industrials. En el passat, la pel·lícula Agfa i les seves càmeres eren productes de consum prominents. No obstant això, el 2004, la divisió Consumer Imaging va ser venuda a una empresa fundada a través de compra de l'administració. La nova empresa es va anomenar AgfaPhoto GmbH i es va declarar en fallida després de només un any. Les marques estan ara autoritzades a altres empreses per AgfaPhoto Holding GmbH, una empresa d'explotació. Després d'aquesta venda, el comerç avui en dia d'Agfa-Gevaert és 100% del negoci-a-negoci, sense realitzar vendes al client final.

## Referències

* ↑ AgfaPhoto files for insolvency, dpreview.com. Article dated 2005-05-27, retrieved 2007-03-04.
* ↑ Diccionario de Arte I. Barcelona: Spes Editorial SL (RBA), 2003. ISBN 84-8332-390-7 [Consulta: 2 novembre 2014].
# Anacroneuria bifasciata

Anacroneuria bifasciata és una espècie d'insecte plecòpter pertanyent a la família dels pèrlids.

## Hàbitat

En el seu estadi immadur és aquàtic i viu a l'aigua dolça, mentre que com a adult és terrestre i volador.

## Distribució geogràfica

Es troba a Sud-amèrica: Colòmbia i Veneçuela.

## Referències

* ↑ Klapálek, 1909. Wien. ent. Ztg. 28(7/8):228.
* ↑ uBio (anglès)
* ↑ Pictet, F.J., 1841. Histoire naturelle générale et particulière des insectes névroptères 1:156.
* 1 2 Catalogue of Life (anglès)
* ↑ Plecoptera Species File (Version 1.1/4.0) (anglès)
* ↑ Encyclopedia of South American Aquatic Insects: Illustrated Keys to Known Families, Genera, and Species in South America. Plecoptera (anglès)
* ↑ Colombian and Ecuadorian Anacroneuria (Plecoptera: Perlidae): seven new species, records and life stages (anglès)

## Bibliografia

* Baumann, R.W., 1982. Plecoptera. A: Parker, S.P., Synopsis and Classification of Living Organisms, vol. 2. McGraw-Hill. Nova York: 389-393.
* Froehlich, 2010. Illiesia 6(12):148.
* Grimaldi, D.; Engel, M. S. Evolution of the Insects (en anglès). Cambridge University Press, 2005. ISBN 9780521821490.
* Illies, 1966. Das Tierreich 82:498.
* Stark, 1995. Proc.Biol.Soc.Wash. 108(1):239.
* Stark, 1999. Proc.Biol.Soc.Wash. 112(1):73.
* Walker, 1852. Catalogue of the specimens of neuropterous insects in the collection of the British Museum 1:156.
* Zwick, P., 1972 (1971). Rev. Suiss. Zool. 78(4):1154.
* Zwick, P., 1973. Annales Zoologici 30(16):479.
* Zwick, P., 1973. Das Tierreich 94:270.
* Zwick, P., 2000: Phylogenetic System and Zoogeography of the Plecoptera. Annual Review of Entomology. Vol. 45: 709-746. «Enllaç». Arxivat de l'original el 2022-10-17. [Consulta: 8 novembre 2011].

## Enllaços externs

* Encyclopedia of Life (anglès)
* Perlidae Species Listing (anglès)
# Six Feet Down Under Part II

Six Feet Down Under Part II és un EP en directe d'edició limitada realitzat per la banda estatunidenca Metallica. És la segona part de l'anterior EP Six Feet Down Under però fou publicat únicament a Austràlia i Nova Zelanda el 12 de novembre de 2010 per Universal Music Group. Les vuit cançons que formen aquest treball van ser enregistrades en els concerts que va realitzar la banda en ambdós països en l'inici de la gira internacional.

## Crèdits

* James Hetfield – cantant, guitarra rítmica
* Kirk Hammett – guitarra principal
* Robert Trujillo – baix
* Lars Ulrich – bateria

## Enllaços externs

* Lloc web oficial de Metallica
# Nodar Managadze

Nodar Managadze (georgià ნოდარ მანაგაძე) va ser un director de cinema soviètic georgià, nascut a Tbilisi (aleshores República Socialista Soviètica de Geòrgia) el 19 de març de 1943 i mort el 27 de novembre de 2006.
Fill del també director de cinema soviètic Xota Managadze, es va graduar en direcció de cinema el 1965 a l'Institut de Teatre Xota Rustaveli, el 1969 va debutar com a director de cinema, dirigint pel·lícules tan en rus com en georgià. El 1980 fou honorat com Artista del Poble de l'RSS de Geòrgia.

## Filmografia

* 1969: Molodini (მოლოდინი)
* 1971: Tsutisopeli (წუთისოფელი), en rus Tiepló tvoikh ruk (Тепло твоих рук)
* 1972: Saerto kedeli (საერთო კედელი), en rus Obxtxaia stena (Общая стена)
* 1974: Ivane Kotorashvilis ambavi (ივანე კოტორაშვილის ამბავი), en rus Kak dobrogo molodtsa jenili (Как доброго молодца женили)
* 1977: Amagleba (ამაღლება)
* 1979: Kashkhali mtashi (კაშხალი მთაში)
* 1983: Gazapkhuli gadis (გაზაფხული გადის)
* 1987: Ei, maestro (ეი, მაესტრო!)
* 1991: Noé (ნოე)
* 1994: Natlisgeba (ნათლისღება)
* 2000: Angelozis gadaprena (ანგელოზის გადაფრენა)

## Referències

* ↑ КИНО: Энциклопедический словарь, М. Советская энциклопедия, 1987, с. 251
* ↑ «Манагадзе Нодар Шотаевич». Кино: Энциклопедический словарь/Гл. ред. С. И. Юткевич.
* ↑ (georgià) Nodar Managadze a nplg.gov.ge
# Nóvaia Xaràpovka

Nóvaia Xaràpovka (en rus: Новая Шараповка) és un poble de l'óblast d'Omsk, a Rússia, que en el cens del 2010 tenia 662 habitants. Pertany al districte rural de Mariànovka.

## Referències

* ↑ Почвенная карта России
* ↑ Топографическая карта Омской области
# Feners

«Feners» té aquests significats:
* Feners (Enveig), vilatge de la comuna d'Enveig (Alta Cerdanya, Catalunya del Nord)
* Feners (Saldes), caseria del municipi de Saldes, al vessant meridional del Pedraforca
* Els Feners (Erinyà), partida en part constituïda per camps de conreu actualment abandonats del terme municipal de Conca de Dalt, al Pallars Jussà
* Estació de Bena-Feners, estació de ferrocarril de la línia de tren groc situada en el terme comunal d'Enveig, a l'Alta Cerdanya, de la Catalunya del Nord
* Les torres de Feners, nucli de població del municipi de les Valls de Valira, a l'Alt Urgell
# Aggabodhi

«Aggabodhi» té aquests significats:
* Aggabodhi I, rei d'Anuradhapura, 564 a 598
* Aggabodhi II, rei d'Anuradhapura, 598 a 608
* Aggabodhi III, rei d'Anuradhapura, 623 i 624 a 640
* Aggabodhi IV, rei d'Anuradhapura, 673 a 689
* Aggabodhi V, rei d'Anuradhapura, 726 a 732
* Aggabodhi VI, rei d'Anuradhapura, 741 a 781
* Aggabodhi VII, rei a Polonnaruwa, 781 a 787
* Aggabodhi VIII, rei d'Anuradhapura, 816 a 827
* Aggabodhi IX, rei d'Anuradhapura, 843 a 846
# Anacroneuria biloba

Anacroneuria biloba és una espècie d'insecte plecòpter pertanyent a la família dels pèrlids que es troba a Sud-amèrica.

## Referències

* ↑ Klapálek, 1909. Wien. ent. Ztg. 28(7/8):228.
* ↑ uBio (anglès)
* ↑ Klapálek, 1922. Ann. Soc. ent. Belg. 62:89-95.
* ↑ Catalogue of Life (anglès)
* ↑ Encyclopedia of South American Aquatic Insects: Illustrated Keys to Known Families, Genera, and Species in South America. Plecoptera (anglès)

## Bibliografia

* Baumann, R.W., 1982. Plecoptera. A: Parker, S.P., Synopsis and Classification of Living Organisms, vol. 2. McGraw-Hill. Nova York: 389-393.
* Froehlich, 2010. Illiesia 6(12):149.
* Grimaldi, D.; Engel, M. S. Evolution of the Insects (en anglès). Cambridge University Press, 2005. ISBN 9780521821490.
* Illies, 1966. Das Tierreich 82:314.
* Zwick, P. Insecta: Plecoptera: phylogenetisches System und Katalog (en alemany). Walter de Gruyter, 1973. ISBN 9783110045512.
* Zwick, P., 2000: Phylogenetic System and Zoogeography of the Plecoptera. Annual Review of Entomology. Vol. 45: 709-746. «Enllaç». Arxivat de l'original el 2022-10-17. [Consulta: 5 novembre 2011].

## Enllaços externs

* Encyclopedia of Life (anglès)
* Plecoptera Species File (Version 1.1/4.0) (anglès)
* Perlidae Species Listing (anglès)
# Six Feet Down Under

Six Feet Down Under és un EP en directe d'edició limitada realitzat per la banda estatunidenca Metallica. Fou publicat el 20 de setembre de 2010 per Universal Music Group. El disc conté gravacions en directe de vuit cançons que la banda mai ha publicat.

## Crèdits

* James Hetfield − cantant, guitarra rítmica
* Lars Ulrich − bateria
* Kirk Hammett − guitarra principal, veus addicionals
* Jason Newsted − baix, veus addicionals (cançons 1−6)
* Robert Trujillo − baix, veus addicionals (cançons 7−8)

## Enllaços externs

* Lloc web oficial de Metallica
# Lumkuia fuzzi

Lumkuia fuzzi és una espècie extinta de cinodont probainògnat. És el membre més antic i basal conegut del clade Probainognathia. Se n'han trobat restes fòssils a la conca del Karoo (Sud-àfrica), que daten del Triàsic mitjà. Lumkuia fuzzi és més rar que altres cinodonts trobats al mateix lloc, com ara Diademodon i Trirachodon. Abans que es descobrís aquesta espècie, l'únic lloc on s'havien trobat probainògnats primitius era Sud-amèrica, en dipòsits del Triàsic mitjà i superior. És l'única espècie del gènere Lumkuia, que al seu torn és l'únic gènere de la família Lumkuiidae.

## Referències

* ↑ Fernando Abdala, P. John Hancox i Johann Neveling (2005). Cynodonts from the Uppermost Burgersdorp Formation, South Africa, and Their Bearing on the Biostratigraphy and Correlation of the Triassic Cynognathus Assemblage Zone. Journal of Vertebrate Paleontology 25(1):192-199.
* ↑ Romer, A. S. (1969). «The Chañares (Argentina) Triassic reptile fauna V. A new chiniquodontid cynodont, Probelesodon lewisi- cynodont ancestry». Breviora 333: 1-24.
* ↑ Romer, A. S. (1970). The Chañares (Argentina) Triassic reptile fauna VI. A chiniquodontid cynodont with an incipient squamosaldentary jaw articulation. Breviora 344: 1-18
* ↑ Martinez, R. N. i Forster, C. A. (1996). The skull of Probelesodon sanjuanensis, Sp. Nov., from the Late Triassic Ischigualasto Formation of Argentina. Journal of Vertebrate Paleontology 16: 285-91.
* ↑ Martinez, R. N., May, C. L. i Forster, C. A. (1996). A new carnivorous cynodont from the Ischigualasto Formation (Late Triassic, Argentina), with comments on eucynodont phylogeny. Journal of Vertebrate Paleontology 16: 271-84.
* ↑ Romer, A. S. (1969). The Brazilian Triassic cynodont reptiles Belesodon and Chiniquodon. Breviora 332: 1-16
* ↑ Hopson, J. A. (1995). Patterns of evolution in the manus and pes of non-mammalian therapsids. Journal of Vertebrate Paleontology 15: 615-39.
* ↑ Rubidge, B. S. i Sidor, C. A. (2001). Evolutionary patterns among Permo-Triassic theraspids. Annual Review of Ecology and Systematics 32:449-480.
# Suslic de cua anellada

El suslic de cua anellada (Notocitellus annulatus) és una espècie de rosegador de la família dels esciúrids. És endèmic de Mèxic (Colima, Guerrero, Jalisco, Michoacán i Nayarit). S'alimenta de fruita, núcules i, a vegades, insectes. El seu hàbitat natural són els boscos caducifolis tropicals espessos. Es creu que no hi ha cap amenaça per a la supervivència d'aquesta espècie.

## Referències

* ↑ Álvarez-Castañeda, S. T.; Castro-Arellano, I.; Lacher, T.; Vázquez, E. Spermophilus annulatus. UICN 2008. Llista Vermella d'espècies amenaçades de la UICN, edició 2008, consultada el 5 novembre 2015.
Espècies vivents d'esciúrids :
Regne: Animalia · Embrancament: Chordata · Classe: Mammalia · Ordre: Rodentia · Subordre: Sciuromorpha :
Callosciurinae :
Ratufinae :
Sciurillinae :
Sciurinae :
Xerinae :
Categoria :
# Bertioga

Bertioga és un municipi brasiler de l'estat de São Paulo. La població estimada el 2006 era de 43.763 habitants i té una àrea de 491,7 km², resultant una densitat demogràfica de 89 hab/km².
Aquí morí el criminal nazi Josef Mengele, ofegat en una platja el 1979.

## Referències

* ↑ «Panorama» (en portuguès brasiler). IBGE. [Consulta: 9 juliol 2023].
* ↑ «História & Fotos» (en portuguès brasiler). IBGE. [Consulta: 9 juliol 2023].
* ↑ Rosas, Frederico «Las últimas horas del monstruo nazi» (en castellà). El País [Madrid], 07-02-2014. ISSN: 1134-6582.
# Amsonia

Amsonia és un gènere de fanerògames de la família de les Apocynaceae. Conté 57 espècies.

## Taxonomia

El gènere va ser descrit per Thomas Walter i publicat a Flora Caroliniana, secundum . . . 98. 1788.

### Etimologia

Amsonia: nom genèric que va ser atorgat en honor del metge angloamericà i botànic aficionat John Amson (1698-1763).
Està distribuït des de la Península Balcànica a Europa fins a l'est d'Àsia, a Nord-amèrica es troba als Estats Units i Mèxic.

## Espècies seleccionades

* Amsonia amsonia (L.) Britton, 1894, nom. inval.
* Amsonia angustifolia (Aiton) Michx. 1803
* Amsonia arenaria Standl. 1913
* Amsonia arizonica A.Nelson 1931
* Amsonia biformis A.Nelson 1945
* Amsonia brevifolia A.Gray 1877
* Amsonia ciliata Walter 1788
* Amsonia fugatei S.P.McLaughlin 1985
* Amsonia rigida Shuttlew. ex Small
* Amsonia texana A.Heller

## Vegeu també

* Característiques de les apocinàcies

## Referències

* 1 2 «Aganosma». Royal Botanic Gardens, Kew: World Checklist of Selected Plant Families. [Consulta: 2 setembre 2009].
* ↑ Amsonia a PlantList
* ↑ «Amsonia». Tropicos.org. Missouri Botanical Garden. [Consulta: 22 octubre 2013].
* ↑ «History and eponymy of the genus name Amsonia (Apocynaceae)» (en anglès). ResearchGate, 01-08-2004. [Consulta: 4 desembre 2022].
* ↑ «Amsonia | CasaBio». [Consulta: 4 desembre 2022].
# Sosibi (ministre)

Sosibi (en llatí Sosibius, en grec antic Σωσίβιος "Sosíbios") fou un ministre egipci, el ministre principal de Ptolemeu IV Filopàtor. No se sap res del seu origen, encara que podria ser fill de Sosibi de Tàrent.
Es desconeix també com va arribar a les altes funcions de l'estat però des que va pujar al tron Ptolemeu Filopàtor (222 aC) apareix exercint gran influencia sobre el jove rei i dirigint els afers de palau. Ben aviat, com diu Polibi, va mostrar les seves inclinacions a la tirania. Amb el seu consentiment, per no dir per la seva instigació, Ptolemeu va matar successivament al seu oncle Lisímac, al seu germà Magas, i a la seva mare Berenice. Poc després Cleòmenes III d'Esparta, també fou eliminat.
El jove rei es dedicà als plaers i la luxúria i va deixar a Sosibi els afers financers i militars, que van entrar en decadència. Va esclatar la guerra contra Antíoc III el Gran que va envair Celesíria abans que els egipcis poguessin reunir un exèrcit. Sosibi, amb habilitat, va negociar amb els selèucides mentre guanyava temps per reunir un exèrcit mercenari. El 218 aC Ptolemeu va agafar la direcció de l'exèrcit en persona i Sosibi el va acompanyar i va ser present a la batalla de Ràfia. Després va participar de manera destacada en la negociació del tractat de pau amb Antíoc.
Va conservar el poder sense oposició mentre va regnar Filopàtor, poder que després va compartir amb Agàtocles, però hi ha molt poca informació sobre aquest període. Sosibi també fou l'instigador de l'assassinat d'Arsínoe, esposa i germana de Ptolemeu com abans havia fet amb altres parents. A la mort de Filopàtor era un dels ministres que va assolir la custòdia del jove reu Ptolemeu V Epífanes, però aviat fou substituït i executat pel seu rival.

## Referències

* ↑ 2.Sosibius a: William Smith (editor), A Dictionary of Greek and Roman Biography and Mythology. Vol. III Boston: Little, Brown & Comp., 1867, p. 880-881
# Núria Clèries Nerín

Núria Clèries Nerín (Barcelona, 1958) és una jutge catalana.
Llicenciada en Dret i diplomada en Criminologia per la Universitat de Barcelona, va ingressar a la carrera judicial l'any 1985. Va ocupar els seus primers destins a Santa Cruz de la Palma i posteriorment a Sitges, abans de convertir-se en titular del Jutjat de Primera Instància número 11 de Barcelona. Entre 1995 i 2001 fou lletrada del Consell General del Poder Judicial (CGPJ), adscrita al Servei d'Inspecció. En l'àmbit de l'Administració de la Generalitat de Catalunya, ha sigut directora general de Relacions amb l'Administració de Justícia i de directora general de Modernització de l'Administració de Justícia al Departament de Justícia.
El 2017 va ser una de les impulsores de l'associació professional de jutgesses i jutges Àgora Judicial, de caràcter progressista. Des del 26 de juny de 2018 fins al 8 de juny del 2021 va dirigir el Centre d'Estudis Jurídics i Formació Especialitzada.

## Premis i reconeixements

El 2023 va rebre una Medalla d’honor pels serveis excepcionals a la justícia, atorgada pel Govern de la Generalitat de Catalunya.

## Referències

* ↑ «Govern.cat - Generalitat de Catalunya». [Consulta: 27 abril 2019].
* ↑ «Torra nombra a una juez independentista directora de la Escuela Jurídica de la Generalitat» (en castellà), 29-06-2018. [Consulta: 30 abril 2019].
* ↑ «BOE.es - Documento BOE-A-2018-9781». [Consulta: 27 abril 2019].
* ↑ Piulachs, Mayte. «"La raó d'estat no està per sobre de drets bàsics" - 26 gen 2018». [Consulta: 27 abril 2019].
* ↑ Bassas, Antoni. «14 jutges catalans es donen de baixa de Jutges per la Democràcia per la posició de l'associació sobre l'1-O», 29-09-2017. [Consulta: 29 abril 2019].
* ↑ «Resultats i fitxa». [Consulta: 27 abril 2019].
* ↑ «Govern catalán pone en marcha el observatorio para analizar la respuesta judicial ante la violencia machista», 15-03-2019. [Consulta: 29 abril 2019].
* ↑ «El Govern atorga el Premi Justícia 2023 a l'exconseller Josep Maria Vallès» (en anglès). [Consulta: 1r novembre 2023].

## Enllaços externs

* La funció del dret: Qui i com s'aplica
# Lawrenceville (Illinois)

Lawrenceville és una ciutat dels Estats Units a l'estat d'Illinois. Segons el cens del 2000 tenia 4.745 habitants.

## Demografia

Segons el cens del 2000, Lawrenceville tenia 4.745 habitants, 2.024 habitatges, i 1.190 famílies. La densitat de població era de 907 habitants/km².
Dels 2.024 habitatges en un 24,5% hi vivien nens de menys de 18 anys, en un 45,6% hi vivien parelles casades, en un 10,5% dones solteres, i en un 41,2% no eren unitats familiars. En el 37,4% dels habitatges hi vivien persones soles el 20,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,16 i el nombre mitjà de persones que vivien en cada família era de 2,82.
Per edats la població es repartia de la següent manera: un 20% tenia menys de 18 anys, un 7,4% entre 18 i 24, un 23,7% entre 25 i 44, un 20,7% de 45 a 60 i un 28,2% 65 anys o més.
L'edat mediana era de 44 anys. Per cada 100 dones de 18 o més anys hi havia 74,4 homes.
La renda mediana per habitatge era de 24.951 $ i la renda mediana per família de 32.042 $. Els homes tenien una renda mediana de 27.128 $ mentre que les dones 20.451 $. La renda per capita de la població era de 16.717 $. Aproximadament el 13,9% de les famílies i el 16,9% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Lawrenceville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 4 agost 2010].
* ↑ «Geographic Comparison Table- Lawrenceville». American Fact Finder. Oficina del Cens dels Estats Units, 12-01-2010.